بھارت میں ہندومت

ہندو مت بھارت کا سب سے بڑا مذہب ہے۔ سنہ 2011ء کی مردم شماری کے مطابق بھارت کی 79.8 فیصد آبادی نے اپنا دھرم ہندومت لکھوایا جو تقریباً 966 ملین نفوس پر مشتمل ہے۔ اور 14.2 فیصد آبادی مسلمان ہے جبکہ بقیہ چھ فیصد دیگر مذاہب مثلاﹰ مسیحیت، سکھ مت، بدھ مت، جین مت اور دیگر مقامی مذاہب کی پیروکار ہے۔ بھارت میں ہندوﺅں کی اکثریت شیو اور ویشنو فرقوں سے تعلق رکھتی ہے۔ نیز بھارت دنیا کے ان تین ممالک (بقیہ دو نیپال اور ماریشس ہیں) میں سے ایک ہے جہاں کی اکثریت ہندومت کی پیروکار ہے۔

چونکہ ہندوستان میں ویدک تہذیب کا آغاز 2000 سے 1500 قبل مسیح کے درمیانی عرصے میں ہوا، اس بنا پر ہندومت کو ویدک دھرم کا جانشین سمجھا جاتا ہے، ویدک دھرم کے ہندوستانی تاریخ پر گہرے اثرات ہیں۔ ہندوستان کا نام یونانی لفظ νδία (انڈس) سے مشتق ہے جو خود قدیم فارسی لفظ ہندو سے آیا ہے۔ ہندو سنسکرت لفظ سندو سے آیا تھا، جو اس خطے میں بہنے والے دریا کے لیے مستعمل تھا۔"India"، Oxford English Dictionary، second edition, 2100a.d. Oxford University Press. ہندوستان کا مطلب ہے "ہندوؤں کی زمین"، چنانچہ اس سرزمین پر آباد قوم کے مذہب کو ہندومت کہا جانے لگا۔

 تاریخ 
ہندومت تقریباً 5000 برسوں سے موجود ہے۔ ہندومت کے بعض مصنفین کا خیال ہے کہ 12،000 برس پہلے برفانی دور کے اواخر میں ہندو دھرم کو اپنی مکمل شکل میں رشيوں کے لیے ظاہر کیا گیا تھا۔ ہندومت کی تاریخ میں افسانوی واقعات ملتے ہیں لیکن ان کا تسلسل نہیں ملتا، اس بنا پر مورخین کو تواریخ شماری میں دشواری پیش آتی ہے۔ ہندومت کی انفرادیت یہ ہے کہ اس کا کوئی بانی اور مرتب اصول نہیں ہیں۔

 حوالہ جات 


زمرہ:ہندومت بلحاظ ملک
زمرہ:ہندومت
زمرہ:بھارت میں مذہب
زمرہ:ایشیا میں مذہب
زمرہ:تاریخ ہندوستان
زمرہ:ایشیا میں ہندومت
زمرہ:ہندومت کی تاریخ
زمرہ:بھارتی تارکین وطن کی ثقافت